laion/Wikipedia-Exotic huggingface dataset:
רחוב רומא (טורינו)

רחוב רומא (באיטלקית: Via Roma) הוא רחוב מרכזי בעיר ההיסטורית של טורינו, איטליה. הרחוב ממוקם בציר צפון-דרום ומחבר בין כמה מהכיכרות המרכזיים במרכז ההיסטורי של העיר אל השדרה המרכזית של העיר, "דרך ויטוריו עמנואל השני" ( corso Vittorio Emanuele II) הממוקמת בציר מזרח-מערב. הרחובות הללו הן חלק ממבנה של רחובות מקבילים במתווה של רשת האופיינית לעיר הרומית העתיקה "Julia Augusta Taurinorum". בנייתו של רחוב רומא החלה בסוף המאה ה-16 בהוראתו של קרלו אמנואלה הראשון, דוכס סבויה ובתכנונו של האדריכל ויטוצי (Ascanio Vittozzi). הרחוב, שרוחבו המקורי היה 10 מטרים הפך במהרה לציר מרכזי של העיר, ובשנת 1672 הורה קרלו אמנואלה השני, דוכס סבויה כי אין לערוך בו שינויים לרבות הגבהה של המבנים. בעשורים הראשונים של המאה ה-19 הוארך בהוראתו של קרלו פליצ'ה, מלך סרדיניה הרחוב בכוון דרום עד לשני גושי הבניינים האחרונים. בראשית המאה העשרים עדיין שימר הרחוב את מאפייניו מתקופת הבארוק אך הפך לעמוס וחסר סדר. לאורכו נעו שני קווים של החשמלית, שכנו בו שישה בתי קולנוע ואולם גדול של הגלריה הלאומית, ובצידי הרחוב, אל מול חזית החנויות הוקמו דוכנים רבים. מצב זה עורר את הצורך בהסדרה מחדש של הפעילות ברחוב, הנגשת התחבורה הציבורית והאחדה של המראה הכללי. התברר כי המדובר בפרויקט שאפתני במיוחד מכיוון שישומו חייב הסדרה מחדש לא רק של הרחוב עצמו אלא של כלל הרובע המרכזי בעיר. במהלך התכנון הועלו הצעות רבות מהן בעלות אופי עתידני. השלב הראשון של עיצוב הרחוב מחדש החל ב-1931. בקטע המחבר את ככר סן קרלו (piazza San Carlo) עם ככר קסטלו (piazza Castello). נוספו מבנים רבים בסגנון אקלקטי המשולבים עם פורטיקו ובתוספת פתחים בעלי שלושה חלקים, המופרדים בעמודים, בעלי משקוף שטוח בצדדים ומקושת במרכז (Serlian motifs). ריצוף הרחוב היה ייחודי במיוחד ובוצע באמצעות קוביות עץ, והוא נפתח לציבור בשנת 1933. השלב השני של הפיתוח בוצע בקטע המחבר את ככר סן קרלו ועד תחנת הרכבת פורטה נואובה (Porta Nuova) בתכנונו של האדריכל פיצ'נטיני (Marcello Piacentini) בסגנון האדריכלות הרציונליסטית. מבנים רבים נהרסו על מנת לחדש את פני הרחוב והרחובות הסמוכים והמובילים אליו ובמקומם נבנו חדשים. מבנה הארקדות המסורתי נשמר עם הקפדה על זוג עמודים תומך בדומה לאלה שבככר סן קרלו. התנועה בקטע זה נפתחה לציבור בשנת 1937 והעבודות הושלמו בקיץ 1938. עם השלמת העבודות גדל רוחב הרחוב לכ-15 מטר, ובתוספת השטח שמתחת לפורטיקו מצדדיו לכמעט 27 מטרים. הרחוב החדש שנועד להיות ציר תנועה מרכזי תוכנן עם מנהרה תת-קרקעית מתחתיו שנועדה לאכלס קו רכבת תחתית אך העבודות על פרויקט זה לא הושלמו ובמקומן שימשו החללים התת-קרקעיים את העירייה למטרות שונות וכיום הם משמשים כחניון רכבים במרכז העיר. רחוב רומא שומר על מעמדו כרחוב מסחרי מרכזי של העיר. הגישה למבנים עבור כלי רכב והולכי רגל אינה אפשרית ממנו בדרך כלל על מנת לפנות שטח רב ככל האפשר עבור הפעילות המסחרית בקומת הרחוב שלו והיא מתבצעת דרך הרחובות הצדדיים המקיפים אותו. ברחוב ממוקמות חנויות רבות של מותגי יוקרה בינלאומיים, בתי קפה וחנויות בוטיק ייחודיות של מוצרי ביגוד הנעלה ומזון. קטע הרחוב שמככר קסטלו ועד ככר סן קרלו משמש כמדרחוב ולאור הצלחתו המסחרית מתכננת עיריית טורינו בעתיד להפוך את הרחוב כולו למדרחוב. מדיה וקבצים בנושא רחוב רומא בוויקישיתוף
מרכז האנקינג

מגדל מרכז האנקינג הוא גורד שחקים בעיר שנג'ן, שבמחוז גואנגדונג, שבסין. גובהו 358.9 מטרים ומכיל 65 קומות. הבנייה החלה בשנת 2013 והסתיימה בשנת 2018. המגדל הוא המגדל ה-9 בגובהו בשנג'ן. שנג'ן גורדי השחקים הגבוהים בעולם מדיה וקבצים בנושא מרכז האנקינג בוויקישיתוף "Hanking Center". The Skyscraper Center. Council on Tall Buildings and Urban Habitat. נבדק ב-21 באוקטובר 2014. {{cite web}}: (עזרה) "Hanking Center Tower Tops Out in Shenzhen". אורכב מ-המקור ב-26 בדצמבר 2018. נבדק ב-10 בדצמבר 2016. {{cite web}}: (עזרה) ערך זה הוא קצרמר בנושא סין. אתם מוזמנים לתרום לוויקיפדיה ולהרחיב אותו.
פוקימון מקורות

פוקימון מקורות (באנגלית: Pokémon Origins, ביפנית: ポケットモンスタ) היא מיני סדרת אנימה המבוססת על משחקי "פוקימון" ועלילתה עוקבת אחרי עלילות המשחקים "פוקימון אדום וכחול". הנפשת הסדרה נוצרה על ידי החברות Production I.G (אנ'), Xebec (אנ') ו-OLM. הסרט מחולק לארבעה פרקים, כאשר על כל פרק מופקד במאי אחר. הסדרה עלתה לשידור ב-TV Tokyo ב-2 באוקטובר 2013, כעשרה ימים לפני מועד שחרור המשחקים "פוקימון X ו-Y". הסדרה החלה להיות משודרת בשירות "פוקימון TV" ב-15 בנובמבר 2013 בחודש דצמבר 2016, הפרק הראשון הוצג באופן חינמי בערוץ היוטיוב הרשמי של פוקימון, אולם הוא הוסר משם בשנת 2017. עלילת הסדרה עוסקת בילד בשם "רד" ("אדום" באנגלית) מהעיירה פאלט שבמחוז קאנטו. רד ושכנו בלו ("כחול" באנגלית) מקבלים מפרופסור אוק, סביו של בלו את הפוקימון הראשון שלהם וכן את הפוקידע, מכשיר אלקטרוני שיכול לאסוף ולתעד מידע על פוקימונים שרד ובלו פוגשים במסעם. מכאן, רד יוצא למסע במטרה לנצח שמונה מנהיגי מכון פוקימונים ולהפוך לאלוף ליגת הפוקימונים. בדרך עליו להתמודד מול צוות רוקט המרושע ששואף להשתלט על העולם. להבדיל מעלילת המשחקים, הסדרה מציגה את התפתחויות המגה (שהופיעו לראשונה במשחקים "X ו-Y"). בניגוד למשחקים, דמותו של רד מדברת. הסדרה מציגה את התפתחויות המגה, מכניקה שהוצגה לראשונה במשחקים "פוקימון X ו-Y" ולא בדור הראשון. בסדרה לא מוסבר מה קרה לרד לאחר שנעשה אלוף ליגת הפוקימונים. במשחקים, רד החליט להתבודד ולהתאמן בהר סילבר במטרה להתחזק. במשחקים, רד מסייע לדמות בשם ביל, האחד שהמציא את המערכת הממוחשבת לשמירת פוקימונים. אולם בסדרה זו הוא כלל אינו מופיע. במשחקים, בלו מעולם לא נלחם נגד מיוטו, אך בסדרה כן. בסדרה, רד מסרב לקבל את תג המכון מג'ובאני, מכיוון שהוא אינו רוצה לקבל תג ממנהיג צוות רוקט. במשחקים, רד מקבל את תג המכון ללא התנגדות. בניגוד לסדרת האנימה, דמויותיהן של ג'סי, ג'יימס ומיאו לא מופיעות בעיבוד זה. אף על פי שלצ'ריזארד יש שתי מגה התפתחויות, הסדרה הציגה רק את מגה צ'ריזארד X. בכל תחילת פרק, מוצג תפריט בו "השחקן" (דמות שלא מופיעה כלל) בוחרת באפשרות "המשך". תפריט זה הוא אותו התפריט שמוצג במשחקים. אתר האינטרנט הרשמי של פוקימון מקורות (ביפנית) "פוקימון מקורות", במסד הנתונים הקולנועיים IMDb (באנגלית) "פוקימון מקורות", במסד הנתונים הקולנועיים KinoPoisk (ברוסית) ערך על הסדרה באתר "Bulbapedia" Pokémon The Origin Anime Special's Video, Visual, Characters Unveiled, Anime News Network, ‏2023-06-10 (באנגלית) Pokémon Origins Trailer, סרטון בערוץ "The Official Pokémon YouTube channel", באתר יוטיוב (אורך: 01:11) Pokémon Origins Trailer, פייסבוק email protected, Revisit the Pokémon origin story in this new cartoon series, The Daily Dot, ‏2016-09-14 (באנגלית אמריקאית)
All My Life

"All My Life" הוא שיר של הראפר האמריקאי ליל דורק בהשתתפות הראפר האמריקאי ג'יי קול. הוא יצא לאור באמצעות אונלי דה פמילי, אלאמו רקורדס וסוני מיוזיק כסינגל המוביל מתוך אלבום האולפן השמיני של דורק, Almost Healed, ב-12 במאי 2023. דורק וקול כתבו אותו יחד עם המפיק ד"ר לוק, לצד רוקו דיד איט אגיין!, ריאן אורגן, לאנץ'-מאני לואיס ות'רון תומאס. ב-20 באפריל 2023, בראיון עם XXL, דורק דיבר על השיר ועל שיתוף הפעולה עם קול: "זה רק [שיר] ראפ שמראה לך מה עברתי. מה שעשיתי לאחרונה. כשאני מנסה לשנות את מה שאני. ד"ר לוק הפיק אותו. רק ניסינו להבין מי האדם הנכון שישתתף בו. כי זה אחד מהשירים האלה שאם זה לא האדם הנכון בבית השני... אני מרגיש שקול יכול להביא אליו את האנרגיה שאני מחפש". הווידאו קליפ הרשמי ל-"All My Life", בבימויו של סטיב קאנון, פורסם לצד השיר ב-12 במאי 2023. בקליפ נראים דורק וקול עם מקהלת ילדים שרים את פזמון השיר. שני האמנים עומדים במרפסת ורוקדים בחצר, ומשחקים בתופסת עם חלק מהילדים. Cline, Georgette (20 באפריל 2023). "Lil Durk Reveals All About New Album, Wild Moment with Jay-Z, the Real Deal on India Royale Relationship and More". XXL. נבדק ב-12 במאי 2023. {{cite web}}: (עזרה) Deville, Chris (12 במאי 2023). "Lil Durk – "All My Life" (Feat. J. Cole)". Stereogum. נבדק ב-12 במאי 2023. {{cite web}}: (עזרה) Zemler, Emily (12 במאי 2023). "Lil Durk, J. Cole Team Up on Inspirational New Single 'All My Life'". Rolling Stone. נבדק ב-12 במאי 2023. {{cite web}}: (עזרה) Griffin, Marc (12 במאי 2023). "Lil Durk, J. Cole Inspire Change In "All My Life" Music Video". Vibe. נבדק ב-12 במאי 2023. {{cite web}}: (עזרה) Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית) Radio Songs 2023, Billboard, ‏2023 (באנגלית) Digital Song Sales, Billboard, ‏2023 (באנגלית אמריקאית) Pop Airplay Songs, Billboard, ‏2023 (באנגלית אמריקאית) Gold/Platinum, Music Canada, ‏2023-10-23 (באנגלית אמריקאית)
הפרלמנט של דרום אוסטיה

הפרלמנט של דרום אוסטיה הוא בית המחוקקים של המדינה המוכרת חלקית דרום אוסטיה. הפרלמנט הוא חד-ביתי ובו 34 מושבים. במשך שנים (2004 עד 2014) הייתה שימשה השיטה של בחירות ארציות יחסיות לאיוש הפרלמנט. בבחירות של 2019 הונהגה שיטה מעורבת, שלפיה נבחרים מחצית המושבים בשיטה היחסית, ואילו המחצית השנייה מאוישת באמצעות בחירות ב-17 מחוזות בחירה, כשהמתמודד הזוכה במספר הקולות הרב ביותר בין כלל המתמודדים בהם הוא הזוכה. בעקבות הבחירות ב-2019 מיוצגות בפרלמנט חמש מפלגות, וששה מהמושבים מאוישים על ידי פוליטיקאים עצמאים שנבחרו במחוזות הבחירה. הפרלמנט מתכנס בעיר צחינוואלי. בית הפרלמנט, שנחנך ב-1937, ניזוק בצורה קשה במהלך מלחמת גאורגיה–רוסיה ב-2008. מדיה וקבצים בנושא הפרלמנט של דרום אוסטיה בוויקישיתוף אתר האינטרנט הרשמי של הפרלמנט של דרום אוסטיה כתבה אודות בחירות 2019 בדרום אוסטיה (באנגלית)
דנה אינטרנשיונל (שיר)

"דנה אינטרנשיונל" (מוכר כ"שושו יא שושו") הוא שיר שהוקלט על ידי הזמרת-יוצרת הישראלית דנה אינטרנשיונל, מתוך אלבום הבכורה שלה, דנה אינטרנשיונל (1993). הוא יצא לאור בשנת 1992, בהוצאת חברת התקליטים IMP דאנס בע"מ, כסינגל השני מתוך האלבום. באותו אלבום נכללת גרסה ארוכה יותר שלו המכונה גרסת ה"איירפורט". במרוצת השנים נוצר עיבוד חדש של "דנה אינטרנשיונל" שנכלל באיפיטמפה (1995). לאחר ההצלחה של סינגל הבכורה "סעידה סולטנה" נועדו אינטרנשיונל ועופר ניסים פעם נוספת על מנת להקליט להיט דומה. גם הוא, בדומה לקודמו, מושר באנגלית ובערבית. "דנה אינטרנשיונל" הוא שיר הומוריסטי, שמציג פנטזיות של אישה המתגוררת בשכונת עוני. היא חולמת על התאהבות עם מיליונר, שיכיר לה את העולם הגדול מחוץ לכותלי שכונתה, ויקנה לה בגדים יקרים ותכשיטים. כשנשאלה אם השיר מייצג את חלומה האישי היא השיבה בשלילה. לדבריה, כסף לא מרשים אותה בגבר. היא אף חשפה כי שנה לפני הוצאת השיר הייתה במערכת יחסים עם איש עסקים אמריקאי, אך לאחר כמה חודשים נפרדה ממנו. במהלך הפזמון של "דנה אינטרנשיונל" חוזרת המילה "שושו", שמה של דמות מתוכנית ילדים בערבית, ששודרה בישראל בשנות ה-70 של המאה ה-20.[דרושה הבהרה] כמו כן, "שושו" הוא כינו סלנג לתיאור גיי. בריאיון הראשון שלה לכלי התקשורת הישראל סיפרה כי הבחירה בשם הבמה "דנה" נעשתה מתוך נימוק שמדובר בשם ילדותי ונחמד. בשיר הזה מתוארות חוויותיה של דנה מסביב לעולם עם מיליונר. שמו דבק בכלי התקשורת, והוצמד לשמה הפרטי דנה כמעין שם משפחה לשם הבמה שלה. באפריל 1994 הצהירה כי ”כלי הרדיו מכנים אותי דנה אינטרנשיונל (בגלל השיר), והמאזינים חושבים שזהו שמי. אולם שמי הוא דנה, ואיני רוצה להיקרא דנה אינטרנשיונל”. אינטרנשיונל ביצעה את השיר מספר פעמים בטלוויזיה ובהופעות שונות. הוא זכה להצלחה גבוהה במצרים – "שושו" הפכה למילת קוד עבור המצרים שקנו את עותקיו הפיזיים של השיר, היות שנאסר למכור אותו באופו רשמי בשל תוכנו הלהט"בי. באוקטובר 1995 הוציאה חברת התקליטים סוני מיוזיק אנטרטיינמנט את "דנה אינטרנשיונל" כסינגל בצרפת, שם דורג במקום השמיני במצעד הסינגלים במדינה. סרטון השיר "דנה אינטרנשיונל" באתר יוטיוב Offer Nissim Feat. Dana - Shu Shu Ya Shu Shu (באנגלית), 1992, נבדק ב-2023-07-08 Ofer Nissim Featuring Danna - Danna International (באנגלית), נבדק ב-2023-07-08 איפיטמפה, באתר Dana International community דנה אינטרנשיונל (שיר), באתר Dana International community
Where She Goes

"Where She Goes" הוא שיר של הראפר הפוארטו ריקני באד באני. הוא יצא לאור ב-18 במאי 2023, באמצעות רימאס, כסינגל המוביל מתוך אלבום האולפן החמישי שלו, Nadie Sabe Lo Que Va a Pasar Mañana. חודש לאחר צאתו של "Un x100too" עם הלהקה האמריקאית גרופו פרונטרה, ב-17 במאי 2023, באד באני הכריז על צאתו של הסינגל "Where She Goes". השיר יצא לאור יום לאחר מכן. כפי ששם השיר מרמז, חלק ממילותיו באנגלית, אך רובו בספרדית. הווידאו קליפ פורסם ב-18 במאי 2023. בתחילת הקליפ באד באני נמצא בראש הר. מאוחר יותר, הוא משתמש במכונית כדי לנסוע דרך מדבר גדול, בעוד בחלק אחר של הקליפ הוא מופיע ליד מדורה רוקד ושר. הקליפ כולל הופעות קמע של ליל עוזי ורט, דומיניק פייק, רונאלדיניו ופרנק אושן. השיר הגיע למקום הראשון ברשימת "23 השירים הלטיניים הטובים ביותר של שנת 2023 עד כה" של בילבורד. "Todo lo que se sabe sobre 'Where She Goes', la nueva canción de Bad Bunny". Europa FM (בספרדית). 18 במאי 2023. ארכיון מ-19 במאי 2023. נבדק ב-19 במאי 2023. {{cite web}}: (עזרה) "Bad Bunny lanza su nueva canción, "Where She Goes", el 18 de mayo". Billboard Español. 18 במאי 2023. נבדק ב-19 במאי 2023. {{cite journal}}: (עזרה) Staff, Indigo (18 במאי 2023). "Bad Bunny: ¿Cuándo y a qué hora saldrá "Where She Goes", su nueva canción?". Reporte Indigo (בMexican Spanish). ארכיון מ-19 במאי 2023. נבדק ב-19 במאי 2023. {{cite web}}: (עזרה) "Bad Bunny anticipa 'Where She Goes', que sale esta noche". Jenesaispop (בספרדית). 18 במאי 2023. ארכיון מ-19 במאי 2023. נבדק ב-19 במאי 2023. {{cite web}}: (עזרה) "Bad Bunny estrena Where She Goes". Milenio (בMexican Spanish). 18 במאי 2023. ארכיון מ-19 במאי 2023. נבדק ב-19 במאי 2023. {{cite web}}: (עזרה) "Bad Bunny estrena su nuevo sencillo "Where She Goes"". En el Radar (בEuropean Spanish). 18 במאי 2023. ארכיון מ-19 במאי 2023. נבדק ב-19 במאי 2023. {{cite web}}: (עזרה) "[Video] ¿Está en inglés?: Bad Bunny lanza "Where She Goes", canción cuyo título causó discusión entre fans - Cooperativa.cl". www.cooperativa.cl. ארכיון מ-19 במאי 2023. נבדק ב-19 במאי 2023. {{cite web}}: (עזרה) Bad Bunny - Where She Goes (Video Oficial), ארכיון מ-18 במאי 2023, נבדק ב-19 במאי 2023 {{citation}}: (עזרה) "Bad Bunny presenta 'Where She Goes' de forma oficial, este es el video que ya es viral". Marca. 19 במאי 2023. ארכיון מ-19 במאי 2023. נבדק ב-19 במאי 2023. {{cite web}}: (עזרה) Luisa Calle,Leila Cobo,Ingrid Fajardo,Griselda Flores,Sigal Ratner-Arias,Isabela Raygoza,Jessica Roiz, Luisa Calle, Leila Cobo, Ingrid Fajardo, Griselda Flores, Sigal Ratner-Arias, Isabela Raygoza, Jessica Roiz, The 23 Best Latin Songs of 2023 So Far: Staff Picks, Billboard, ‏2023-07-14 (באנגלית אמריקאית) Condé Nast, The 100 Best Songs of 2023, Pitchfork, ‏2023-12-04 (באנגלית אמריקאית) Hot 100 Songs, Billboard, ‏2023 (באנגלית אמריקאית) Billboard Global 200, Billboard, ‏2023 (באנגלית אמריקאית) Billboard Global Excl. U.S., Billboard, ‏2023 (באנגלית אמריקאית) Streaming Songs, Billboard, ‏2023 (באנגלית אמריקאית)
Attention (בינה מלאכותית)

Attention (בעברית: קשב) היא טכניקה המשמשת לשיפור ביצועים באימון של רשתות נוירונים, שנועדה לחקות קשב קוגניטיבי באמצעות חיזוק המידע הרלוונטי ביותר מתוך כלל המידע, והחלשת המידע הפחות רלוונטי. המטרה היא לאפשר לרשת הנוירונים להתרכז במידע החשוב גם אם הוא מהווה רק חלק קטן מהמידע. טכניקות דמויות attention הופיעו עוד בשנות התשעים בתור multiplicative modules אך הגרסה המודרנית הופיעה בשנת 2017 במאמר "Attention Is All You Need". מאז פרסום המאמר, השימוש בטכניקה התפשט, והיום היא מהווה טכניקה מרכזית באימון של רשתות נוירונים. השימוש ב-attention יכול לעזור ליצור הקשר, למשל במשפט "מיכאל הכי מהיר בגן, ראו כמה מהר הוא רץ" ה-attention יכול להבין שהמילה "הוא" היא מאזכר למיכאל שהוזכר בתחילת המשפט. Attention יכול גם לשמש לקישור של תמונות לטקסט, כמו במודלים גנרטיביים מסוג מודל דיפוזיה, כך שאפשר להגיד למודל לייצר תמונה של קוף בחליפת חלל לדוגמה. השמות query, key ו - value נועדו לדמות את המונחים מ - sql. אפשר להאיץ את מהירות החישוב מאוד על ידי הרצת כמה ראשי attention במקביל. דוגמת קוד של attention, באתר (machine learning mastery) הסבר על attention בעברית, באתר (ai blog) Ashish Vaswani, Noam Shazeer, Niki Parmar, Jakob Uszkoreit, Llion Jones, Aidan N. Gomez, Lukasz Kaiser, Illia Polosukhin, Attention Is All You Need, Arxiv, ‏2017
House Work

"House Work" הוא סינגל של הדי ג'יי והמפיק המוזיקלי הבריטי, ג'קס ג'ונס, בשיתוף פעולה עם מייק דאן ו-MNEK. השיר יצא לאור על ידי חברת התקליטים פולידור רקורדס ב-1 ביולי 2016. השיר נכתב על ידי ג'קס ג'ונס ו-MNEK, והופק על ידי ג'קס ג'ונס. נכון ליוני 2023, השיר הושמע למעלה מ-92 מיליון פעמים בספוטיפיי, ולמעלה מ-22 מיליון פעמים ביוטיוב. מידע על הסינגל "House Work" באתר מיוזיק בריינז סרטון השיר "House Work" באתר יוטיוב מידע על השיר "House Work" באתר ספוטיפיי House Work, 2016-07-01, ארכיון מ-2021-10-06, נבדק ב-2023-06-10 Jax Jones - House Work (Visualiser) ft. Mike Dunn, MNEK, ארכיון מ-2023-03-25, נבדק ב-2023-06-10
יחסי טאיוואן–סלובקיה

יחסי טאיוואן-סלובקיה הם היחסים הבילטרליים בין טאיוואן לסלובקיה. סלובקיה איננה מכירה בטאיוואן, אם כי היא בוחנת אפשרות זאת. ב-2001 נפתח משרד אינטרסים סלובקי בטאיוואן. מרטין פודסטבק מונה לנציג סלובקיה בטאיוואן ב-2017. ב-2022 הוענקה לפודסטבק מדליית הדיפלומטייה הגדולה של טאיוואן. במהלך מגפת הקורונה העניקה טאיוואן מסכות לסלובקיה. בתמורה, סלובקיה העניקה חיסונים לטאיוואן. ב-2021 קיימו סלובקיה וטאיוואן דיונים באשר להעמקת שיתוף הפעולה הכלכלי ביניהן. באותה שנה הביעו הנציגים הסלובקיים את תמיכתם בהשתתופתה של טאיוואן בארגון הבריאות העולמי. מדיה וקבצים בנושא יחסי טאיוואן–סלובקיה בוויקישיתוף Slovakian official lauds trade relations, באתר "Taipei Times" (באנגלית) Slovakian official lauds trade relations, באתר "Barrons" (באנגלית) Slovak parliament’s Foreign Affairs Committee thanked by MOFA for resolution backing Taiwan’s WHA participation, באתר "Taiwan Today" (באנגלית)
משתנה מדכא

משתנה מדכא הוא משתנה שמגביר את תוקף הניבוי כשהוא נכלל במשוואת רגרסיה, אך הוא אינו במתאם עם המשתנה המנובא. דוגמה נפוצה בספרות למשתנה מדכא מצויה בספרו של פ' הורסט משנת 1966, מדידה פסיכולוגית וניבוי. הורסט מתאר מבחן יכולת מכנית לניבוי של הצלחה בקורס טיס. במבחן זה, יכולת הניבוי של המבחן משתפרת אם לוקחים בחשבון גם מבחן למדידת יכולות שפתיות. זאת משום שמועמדים בעלי יכולת שפתית נמוכה, יתקשו במבחן הכושר המכני אך לא משום שהם פחות מוכשרים מבחינת יכולתם המכנית. מה עוד שהיכולות השפתיות אינן נמצאות במתאם חזק עם הצלחה בקורס טיס. לפיכך הכנסה של היכולת השפתית לניבוי תשפר במקרה זה את היכולת של מבחן הכושר המכני לנבא את ההצלחה בקורס הטיס. ניתן לנסח את ההגדרה של משתנה מדכא s {\displaystyle s} עבור מקרה של ניבוי משתנה המשמש כקריטריון y {\displaystyle y} על ידי x {\displaystyle x} כמקרה המקיים את שלושת המשוואות הבאות: r s y = 0 {\displaystyle r_{sy}=0} r x y ≠ 0 {\displaystyle r_{xy}\neq 0} r s x ≠ 0 {\displaystyle r_{sx}\neq 0} במקרה זה ניתן להשתמש בנוסחה לקורלציה חלקית למחצה ולקבל: r y ( x . s ) = r x y − r s x ⋅ r s y 1 − r s x 2 = r x y − r s x ⋅ 0 1 − r s x 2 = r x y 1 − r s x 2 {\displaystyle r_{y(x.s)}={\frac {r_{xy}-r_{sx}\cdot r_{sy}}{\sqrt {1-r_{sx}^{2}}}}={\frac {r_{xy}-r_{sx}\cdot 0}{\sqrt {1-r_{sx}^{2}}}}={\frac {r_{xy}}{\sqrt {1-r_{sx}^{2}}}}} תוצאה זהה ניתן לקבל תוך שימוש בנוסחאות לקורלציה חלקית, או למתאם מרובה משני מנבאים. דיכוי יכול להתרחש כאשר משתנה מסביר אחד קשור למשתנה המוסבר (המשתנה התלוי) באמצעות שני משתנים מתווכים נפרדים, וכאשר אחת מאותן השפעות מתווכות היא חיובית ואחת שלילית. במקרה כזה, כל משתנה מתווך מדכא או מסתיר את ההשפעה שנושא המשתנה המתווך האחר. לדוגמה, ציוני אינטליגנציה גבוהים יותר (משתנה סיבתי, A) עלולים לגרום לעלייה בזיהוי שגיאות (משתנה מתווך, B) אשר בתורו עלול לגרום לירידה בשגיאות שנעשו בעבודה על פס ייצור (משתנה תוצאה, X); יחד עם זאת, אינטליגנציה עלולה גם לגרום לעלייה בשעמום (C), אשר בתורה עשויה לגרום לעלייה בשגיאות (X). כך, בנתיב אחד אינטליגנציה מפחיתה טעויות, ובשני היא מגדילה אותן. כאשר אף אחד מהמתווכים אינו נכלל בניתוח, נראה שלאינטליגנציה אין השפעה או שיש לה השפעה חלשה על טעויות. עם זאת, כאשר השעמום נשלט, נראה שהאינטליגנציה מפחיתה את השגיאות, וכאשר זיהוי השגיאות נשלט, האינטליגנציה תראה כמגדילה את השגיאות. אם ניתן היה להגביר את האינטליגנציה בזמן שרק השעמום היה קבוע, השגיאות יצטמצמו; אם ניתן היה להגביר את האינטליגנציה תוך שמירה קבועה של זיהוי שגיאות בלבד, השגיאות יגדלו. Conger, A. J., & Jackson, D. N. (1972). Suppressor variables, prediction, and the interpretation of psychological relationships. Educational and psychological measurement, 32(3), 579-599. Horst, P. (1966). Psychological measurement and prediction. Wadsworth. p. 335 Meehl, P. E. (1945). A simple algebraic development of Horst's suppressor variables. The American Journal of Psychology, 58(4), 550-554.
גרנד פרי לאס וגאס

גרנד פרי לאס וגאס הוא מרוץ גרנד פרי שנתי בארצות הברית המתקיים כחלק ממרוצי אליפות הפורמולה 1 החל מעונת 2023. המרוץ מתקיים במסלול רחוב שיעבור בחלקו הגדול בסטריפ של לאס וגאס. גרנד פרי לאס וגאס הוא מרוץ הגרנד פרי הראשון של אליפות הפורמולה 1 מאז גרנד פרי סיזרס פאלאס שהתקיים בעיר בשנת 1982. קיומו של הגרנד פרי הוכרז במהלך חודש מרץ 2022. המרוץ נערך כמרוץ לילה במסלול רחוב שחלקו עבר בסטריפ של לאס וגאס. בניגוד לכל שאר המרוצים באליפות, הגרנד פרי של לאס וגאס מתקיים בשבת ולא ביום ראשון. במרוץ הגרנד פרי הראשון, שנערך ב-18 בנובמבר 2023, זכה מקס ורסטאפן מקבוצת רד בול רייסינג. המסלול באורך 6.201 קילומטרים (3.853 מיל) ק"מ כולל 17 פניות וכולל ישורת באורך 1.9 ק"מ. המסלול בנוי נגד כיוון השעון. נקודת הזינוק נתנתה באזור ששימש כמגרש חנייה נטוש. האזור שופץ ונבנו בו גם הפאדוק שמשמש את הקבוצות ואזורי הטיפול. הפנייה הראשונה היא פניית הירפיין, אחרי המסלול נוטה מעט שמאלה עד לפנייה ימנית מהירה ממנה הוא מתחבר לכבישי העיר. המסלול ממשיך 800 מטר במורד רחוב קובל ומגיע לפנייה ימנית של 90 מעלות, לאחריה ישנה פנייה ארוכה שמאלה. רצף פניות שמאל-ימין-שמאל מגיע לשדרות סאנדס. לאורך הרחוב ישנן 2 פניות מהירות לפני שמגיעים לפנייה איטית שמובילה לשדרות לאס וגאס, האזור המוכר בשם "הסטריפ". ישורת של 1.9 ק"מ מתסיימת בשתי פניות איטיות שמובילות לישורת נוספת של 800 מטרים בשדרות הרמון. פנייה מהירה שמאלה מביאה להשלמת המסלול ולחצייה של קו הסיום. Las Vegas to host Formula 1 night race from 2023, Formula1.com, 31 March 2022 Las Vegas Strip Street Circuit, racingcircuits.info
המפלגה הרפובליקנית הפשיסטית

המפלגה הרפובליקנית הפשיסטית (באיטלקית: Partito Fascista Repubblicano) הייתה מפלגה פוליטית ימנית קיצונית באיטליה בראשות בניטו מוסוליני לאחר נפילת המשטר הפשיסטי באיטליה והקמת הרפובליקה הסוציאלית האיטלקית. המפלגה הייתה החוקית היחידה ברפובליקה הסוציאלית האיטלקית והייתה ה"יורשת" של המפלגה הפשיסטית הלאומית, אך מפלגה זו הושפעה מאוד מהפשיזם הרדיקלי המוקדם של תחילת שנות ה-20 של המאה ה-20 ומאנטי-מונרכיזם, שכן חברי המפלגה ראו במלך איטליה, ויטוריו אמנואלה השלישי בוגד לאחר חתימת הסכם הכניעה האיטלקי לבעלות הברית. אידאולוגיית המפלגה הייתה פשיסטית רדיקלית והייתה די זהה לאידאולוגיית המפלגה הפשיסטית הלאומית אותה הנהיג מוסוליני לפני הפלישה. עם זאת, המפלגה החדשה הייתה מפולגת יותר מהקודמת ופלגיה התחרו על תמיכתו של מוסוליני. המפלגה התאפיינה באנטי-ליברליזם, אנטישמיות, אנטי-קומוניזם, אנטי-קפיטליזם ולאומנות. המפלגה הפשיסטית הלאומית, הייתה מפלגת השלטון והמפלגה החוקית היחידה באיטליה הפשיסטית פורקה ופוזרה לאחר שב-25 ביולי 1943 הצביעה המועצה הפשיסטית העליונה על הדחתו של מוסוליני ברוב של 19 קולות בעד, 8 נגד ונמנע אחד. למחרת ביקש מוסוליני להתקבל אצל המלך ויטוריו אמנואלה השלישי. אמנם, המלך פיטר אותו, החליפו במרשל פייטרו באדוליו והעבירו למעצר. בכך הגיע לקיצו המשטר הפשיסטי באיטליה. ב-12 בספטמבר 1943, בפשיטת גראן סאסו שחררו כוחות הפאלשירמייגר את מוסוליני ממעצרו, שהקים את הרפובליקה הסוציאלית האיטלקית (שהייתה למעשה מדינת בובה של גרמניה הנאצית) יום לאחר מכן, ב-13 בספטמבר הוקמה המפלגה הרפובליקנית הפשיסטית, שהייתה מפלגת השלטון והמפלגה החוקית היחידה ברפובליקה הסוציאלית האיטלקית. מזכיר המפלגה היה אלסנדרו פאבוליני. בשל השליטה החזקה של הגרמנים בממשלה החדשה ובמוסוליני בפרט, כוחה של המפלגה היה מוגבל מאוד. כדי להתגבר על חולשה זו, ניסתה המפלגה לקבל את תמיכתם של הבודדים באוכולוסייה שעדיין אהדו את האידאולוגיה הפשיסטית. המפלגה הרפובליקנית הפשיסטית לא התגברה על הוצאתו להורג של מוסוליני והתפרקות הרפובליקה הסוציאלית האיטלקית ולאחריהן, המפלגה פורקה ב-2 במאי 1945. תנועות פוליטיות אחרות שהוקמו לאחר תום מלחמת העולם השנייה שניסו לרשת המפלגה ואף לחדש ולשנות את הדוקטרינה הפשיסטית לכיוון מתון ומתוחכם יותר לא קיבלו תמיכה רבה ומאז האידאולוגיה הפשיסטית אינה מקובלת באיטליה ואף לעיתים אינה חוקית. John Pollard (22 ביולי 2005). The Fascist Experience in Italy. Routledge. p. 116. ISBN 978-1-134-81904-1. {{cite book}}: (עזרה) L' antisemitismo nella Repubblica Sociale Italiana. Roger Griffin, "Nationalism" in Cyprian Blamires, ed., World Fascism: A Historical Encyclopedia, vol. 2 (Santa Barbara, California: ABC-CLIO, 2006), pp. 451–53. Grčić, Joseph. Roberto., D'Angeli (2019). Storia del partito fascista repubblicano. Castelvecchi. ISBN 978-88-3282-582-4. OCLC 1091262426. Stanley Payne (1992). "Fascism". In Mary E. Hawkesworth; Maurice Kogan (eds.). Encyclopedia of Government and Politics. Psychology Press. p. 177. ISBN 978-0-415-07224-3. ערך זה הוא קצרמר בנושא מלחמת העולם השנייה ובנושא איטליה. אתם מוזמנים לתרום לוויקיפדיה ולהרחיב אותו.